**Ministru kabineta noteikumu projekta**

**“Noteikumi par Latvijas būvnormatīvu LBN 501-17 „Būvizmaksu noteikšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts “Noteikumi par Latvijas būvnormatīvu LBN 501-17 „Būvizmaksu noteikšanas kārtība”” (turpmāk – noteikumu projekts) tiek izdots saskaņā ar Būvniecības likuma 5.panta pirmās daļas 3.punktu, Publisko iepirkumu likuma 20.panta trešo daļu, Sabiedrisko pakalpojumu sniedzēju iepirkumu likuma 23.panta trešo daļu.  |
|  2. | Pašreizējā situācija un problēmas kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts sagatavots ar mērķi novērst atšķirīgas iepriekšējā regulējuma interpretācijas, satur terminoloģijas izmaiņas atbilstoši esošajam būvniecības regulējumam, tādējādi veicinot atbilstošu normatīvā regulējuma izpratni no būvspeciālistu puses un novērstu praksē konstatētās nepilnības, pēc būtības nemainot tiesisko regulējumu salīdzinājumā ar līdzšinējo regulējumu. Noteikumu projektā paredzēts, ja tāmes sastādītājam nav attiecīga sertifikāta, tāmes pārbauda un paraksta sertificēts būvspeciālists, kuram ir tiesības to veikt. Ja tāmes sastādījis sertificēts būvspeciālists, nav nepieciešams otra būvspeciālista paraksts. Tāmju elementu apjomu kvantitatīvos rādītājus tāmē norāda ar precizitāti, līdz mazākai naudas vienībai – izmaksām un četriem zīmīgiem cipariem – pārējiem elementiem (piemēram: 12,0 – trīs zīmīgie cipari, 30 – divi zīmīgie cipari, 0,0056 – divi zīmīgie cipari, 12,23 – četri zīmīgie cipari).Noteikumus piemēro to būvju būvizmaksu noteikšanai, uz kuru pasūtītājiem attiecas [Publisko iepirkumu likums](http://likumi.lv/doc.php?id=133536) un Sabiedrisko pakalpojumu sniedzēju iepirkumu likums.  Būvnormatīvs piemērojams visu veidu būvēm. Būvnormatīvu piemēro būvprojektam, būvdarbu izmaksu aprēķiniem, kā arī līgumcenas prognozei būvprojektam minimālajā sastāvā, ja pasūtītājs ir detalizēti sagatavojis informāciju par būvniecības ieceri.Tāmes ietilpst būvprojekta Ekonomikas daļā un tām jābūt noformētām atbilstoši Ministru kabineta 2015.gada 9.jūnija noteikumu Nr.281 “Noteikumi par Latvijas būvnormatīvu LBN 202-15 “Būvprojekta saturs un noformēšana”” prasībām. Paredzamās līgumcenas aprēķins ar neparedzēto izdevumu riska lieluma novērtējumu ir attiecīgajā projektā iesaistītā tāmju sastādītāja kompetence. Finanšu rezerves izmantošanas kārtību šie noteikumi nenosaka. Tas ir pasūtītāja budžeta veidošanas jautājums. Latvijas būvnormatīvs LBN 501-17 “Būvizmaksu noteikšanas kārtība” neregulē būvniecībai rezervēto līdzekļu izlietojumu, kur 22.punktā pasūtītāja noteiktā rezerve atspoguļota 3.pielikumā. Sadārdzinājums var rasties, piemēram, palielinoties nodokļu likmēm, mainoties minimālajai algai u.c. Pretendents izmaksās iekļauj pilnu būvdarbu izmaksu ar visiem riskiem, tai skaitā iespējamos sadārdzinājumus. Savukārt pasūtītājs būvniecības koptāmē ietver pasūtītāja finanšu rezervi neparedzētiem darbiem un izdevumiem.Atbilstoši Latvijas būvnormatīva LBN 501-17 “Būvizmaksu noteikšanas kārtība” 25.punktam, pretendents cenas piedāvājumā ietver pilnu būvdarbu izmaksu ar visiem riskiem, t.sk. iespējamos sadārdzinājumus, visiem 4.pielikumā minētajiem komplektiem. Sadārdzinājums iekļaujams visos tāmju komplektos, arī gadījumā, ja būvizmaksas ir zem 71 150 euro.Tā kā Ministru kabineta 2015.gada 30.jūnija noteikumi Nr.330 “Noteikumi par Latvijas būvnormatīvu LBN 501-15 “Būvizmaksu noteikšanas kārtība”” pēc būtības netiek mainīti salīdzinājumā ar jauno regulējumu, arī līgumcenu robežvērtības netika mainītas. Šīs robežvērtības ir noteiktas kopš 2006.gada un tiek lietotas nozarē.Būvprojektiem, kuri patlaban tiek izstrādāti, pamatojoties uz plānošanas un arhitektūras uzdevumiem, kas izsniegti līdz šo noteikumu spēkā stāšanas dienai, vai būvatļaujām, kas izdotas no 2014.gada 1.oktobra līdz šo noteikumu spēkā stāšanās dienai, var piemērot Ministru kabineta 2015.gada 30.jūnija noteikumus Nr.330 “Noteikumi par Latvijas būvnormatīvu LBN 501-15 “Būvizmaksu noteikšanas kārtība””. Gadījumos, ja ir uzsākts būvniecības process līdz šie noteikumi stājušies spēkā, tāmes sastādītājam ir iespēja izvēlēties pēc kura būvnormatīva sastādīt tāmes – vai pēc Ministru kabineta 2015.gada 30.jūnija noteikumiem Nr.330 “Noteikumi par Latvijas būvnormatīvu LBN 501-15 “Būvizmaksu noteikšanas kārtība”” vai precizēt pēc jaunā noteikumu projekta. Noteikumi stāsies spēkā nākamajā dienā pēc to publicēšanas “Latvijas Vēstnesī”. |
|  3. | Projekta izstrādē iesaistītās institūcijas |  Ekonomikas ministrija |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums var ietekmēt personas, uz kurām attiecas Publisko iepirkumu likums un Sabiedrisko pakalpojumu sniedzēju iepirkumu likums, kuras ierosinās un veiks būvniecību, kā arī institūcijas, kuras iesaistītas būvniecības procesā. Tāpat arī ietekmēs būvniecības nozarē strādājošos būvdarbu veicējus. Sabiedrisko pakalpojumu sniedzēju iepirkumu likuma izpratnē tās ir juridiskas un fiziskas personas, kas piedāvā tirgū pakalpojumus, būvdarbus un kas piedalās publiskajos iepirkumos.  |
|  2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1. punktā minētajām sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības salīdzinājumā ar līdzšinējo normatīvo regulējumu. |
|  3. | Administratīvo izmaksu monetārs novērtējums | Noteikumu projekts šo jomu neskar |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Sabiedrības informēšana par projekta izstrādes uzsākšanu | Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 13. punktā minētās darbības nav jāveic, jo noteikumu projektā paredzētais tiesiskais regulējums nemaina līdzšinējo spēkā esošo regulējumu. |
| 2. | Sabiedrības līdzdalība projekta izstrādē  | Sabiedrības priekšlikumi vai iebildumi nav saņemti. |
| 3. | Sabiedrības līdzdalības rezultāti  | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Būvvaldes un valsts institūcijas, kas kontrolē būvniecības procesu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošu institūciju un cilvēkresursu ietvaros. |
| 3. | Cita informācija | Nav |

Anotācijas III, IV un V sadaļa – projekts šīs jomas neskar.

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

11.04.2017 16:52

820

Vīksna, 67013140

Marija.Viksna@em.gov.lv